section_heading: Od Heavy as a Really Heavy Thinga do Infinityja (1994. – 1998.)
paragraph_text: Nakon objave albuma City i Ocean Machine: Biomech Townsend se počeo približavati živčanom slomu. "Počeo sam promatrati ljudska bića kao [skupinu] malog usamljenog ružičastog mesa na bazi vode", objašnjava, "[kao] životne oblike koji kroz sebe istiskuju zrak te stvaraju zvukove za koje se činilo da ih drugi komadići mesa razumiju." Prijavio se u psihijatrijsku bolnicu 1997. godine te mu je tamo dijagnosticiran bipolarni poremećaj. Dijagnoza mu je pripomogla u otkriću odgovora na pitanje odakle su dolazile dvije strane njegove glazbe; Townsend smatra kako je njegov poremećaj "stvorio dva ekstrema koji su Strappingov album City te [album] Ocean Machine: Biomech." Kako bi snimio album, Townsend odlazi u studio zajedno s Hoglanom; Townsend je svirao sve instrumente osim bubnjeva koje je svirao Hoglan. Infinity je konačno objavljen u listopadu 1998. Nekoliko godina kasnije Townsend je izjavio kako mu je od svih samostalnih albuma Infinity najdraži.